Allora. Ich ha mer nomal uberleit, warum ich mier eiguntli dische Blog igrichtut  hä - fer ds verzellu, wie's eso isch, mis Läbu imu andru Land. Wenni aber lüegu, va wasi bis jetz eso gschribu ha, het das alles eiguntli nix dermit z tüe, in wellum Land dassi jetz wohnu - nummu mit Zigglu und Irichtu und deschi Zigs und we apa fasch in jedum Land ähnlich. Der Grund isch apa, das mich hie obina nimme so wirkli vill uberrascht und ich mich scho lang and'meischtu kulturellu Unnerschida gigwänt ha.  Das soll schich jetz aber ändru: Ich ha geschter du Blog vom Jens-Rainer Wiese entdeckt. Är wohnut scho es paar Jahr inner Schwiz, aber merkt no jetz jede Tag, was bi isch eso alles annersch isch wäder z'Titschland. Schine Blog isch so zum Schiessu - fer Titschi, Schwizer und alli andru, wa schich fer serigs interessierunt! - dass ich mier jetz vorgno ha, alle Quatsch wa mer gschpässig vorchunt, hi üfschribu, dassi de schpeter nomal sche z'lachu hä.